# Parancsbeszúrás

## Bevezető

A Parancsbeszúrás modul segítségével könnyen beilleszthető egy parancsértelmezőben kiadott parancs kimenete a megnyitott dokumentumba.

## A modul kezelése

A modul használatához kattintson a Parancsbeszúrás menüpontra a Szerkesztés menüben. A megjelenő ablakban írja be a kívánt parancsot, válassza ki a munkakönyvtárt, adja meg, hogy az STDERR kimenet (a hibaüzenetek) bekerüljön-e a szövegbe vagy sem. A kimenet fölé címként kiíratható a parancs szövege.

Parancsbeszúrási párbeszédablak

A modul el tud tárolni a beállítólapon megadott számú parancsot. Ezeket később fel tudja használni a parancs automatikus kiegészítéséhez (a parancsmezőben egy listából lehet választani).

Alapértelmezés szerint a parancs munkakönyvtára megegyezik a &kate; munkakönyvtárával, mely általában az Ön saját könyvtára, de tetszőleges könyvtár megadható a modul beállításainál.

Ne felejtse el, hogy nem lehet olyan parancsot használni, amely adatbevitelt vár (pl. a passwd) vagy az ncurses-hez hasonló keretrendszerre épül (pl. a top) - ezek megadása esetén nem a várt kimenetet fogja kapni.

## Beállítások

A Parancsbeszúrás modul beállításainak eléréséhez nyissa meg a &kate; beállítóablakát a Beállítások menüben, majd válassza a Bővítőmodulok Parancsbeszúrás lapot.

A következő beállítások állnak rendelkezésre:

A megőrzött parancsok száma

- Ennyi parancsot tud legfeljebb megjegyezni (eltárolni) a program. A szám 0 és 99 között bármi lehet.

Az alapértelmezett munkakönyvtár

- Itt lehet kiválasztani (választógombok segítségével), hogy a parancs munkakönyvtárát hogyan határozza meg a program. A választási lehetőségek: a &kate; munkakönyvtára (ez általában megegyezik a saját könyvtárral, ha a programot a &kde; főmenüből indították), a dokumentum könyvtára (ha van, különben az előző opció érvényes), az utoljára végrehajtott parancs munkakönyvtára.

## A közreműködők névsora, köszönetnyilvánítás

Parancsbeszúrás &kate;-bővítőmodul - Copyright: Anders Lund (anders@alweb.dk), 2001.

Documentation copyright: Anders Lund (anders@alweb.dk), 2001.

Magyar fordítás: Szántó Tamás tszanto@mol.hu

&underGPL;