## Energiakezelés hordozható gépeknél

### Bevezetés

Ezen a lapon az APM felfüggesztési/készenléti módjait lehet beállítani. Be lehet állítani a kívánt várakozási időket és meg lehet adni, hogy mi a teendő, attól függően, hogy a gép külső vagy belső energiaellátással működik-e. Ezek a beállítások mintegy kiegészítik a &kde; képernyővédő beállításait - például a felfüggesztés vagy a készenléti állapot letiltható, ha a gép külső tápellátással üzemel, vagy elérhető, hogy a felfüggesztés a képernyővédő bekapcsolódását előzze meg, ha a gép akkumulátorról üzemel.

A készenléti mód hatása sajnos eltérő lehet a különféle architektúrájú gépeken. A tapasztalatok szerint néhány géptípusnál előfordul, hogy a gép ilyen állapotban rendszeresen feléled majd újból készenlétbe vált.

### Használat

Ezen a lapon a gép automatikus lekapcsolási lehetőségeit lehet beállítani. Működése némileg hasonlít a képernyővédőkéhez.

A lekapcsolási várakozási időket annak függvényében lehet megadni, hogy a gép hálózatról vagy akkumulátorról üzemel-e.

Mindkét esetben (Külső áramellátás és Akkumulátorról) az alábbi lehetőségek egyikét lehet kiválasztani:

- Készenlét - a gép készenléti módba váltása

- Felfüggesztés - a gép működésének felfüggesztése

- Ki - ne legyen lekapcsolva a gép

Az opció alatt egy Várakozási idő feliratú szövegmező található. Ide kell beírni azt várakozási időt (percben), amely elteltével a lekapcsolás megtörténik (ha nem történt aktivitás).

### A szakasz szerzője

Készítette: Paul Campbell (paul@taniwha.com)

Docbook formátumra konvertálta: Mike McBride (mpmcbride7@yahoo.com)

Fordítás magyar nyelvre: Szántó Tamás tszanto@mol.hu