# finger

A finger protokoll segítségével felhasználók adatait lehet lekérdezni.

Ha a finger szolgáltatás engedélyezve van egy távoli gépen, akkor le lehet kérdezni az ottani felhasználók valódi nevét, hogy éppen be vannak-e jelentkezve vagy sem, van-e még nem olvasott levelük, található-e `.plan` fájl a saját könyvtárukban, és mindezeket a jellemzőket meg lehet jeleníteni.

A finger felhasználónév@gépnév formában kezeli a neveket, de nem biztos, hogy a felhasználó ezt használja e-mail címként.

A legtöbb internetszolgáltató nem engedélyezi a finger szolgáltatást, ezért ilyenkor nem lehet a felhasználójellemzőket lekérdezni.

Elterjedt szokás, hogy a felhasználók a saját könyvtárukban található `.plan` fájlban tárolnak olyan információkat, mint például a publikus PGP-kulcs vagy hogy mikor mennek szabadságra.

A finger protokoll szintaxisa a következő: `finger://`felhasználónév`@`gépnév``

A finger man oldala: finger.