# XML-ellenőrző

## Bevezető

A modul mindig az aktuális dokumentumot ellenőrzi. A figyelmeztető- és hibaüzenetek a &kate; ablakának alsó részén jelennek meg. Ha rákattint egy hibaüzenetre, akkor a fájl megfelelő sorába jut. Ha a fájl tartalmaz DOCTYPE információt, akkor a megadott DTD-vel történik majd a fájl érvényességének ellenőrzése. A DTD-nek a megfelelő könyvtárban kell lennie, tehát pl. ha a dokumentumtípus DTD/xhtml1-transitional.dtd és a fájl neve `/home/peter/test.xml`, akkor a DTD-nek itt kell lennie: `/home/peter/DTD/xhtml1-transitional.dtd`. Távoli, HTTP-s DTD-ket is lehet használni.

Ha a fájlhoz nem tartozik DTD, akkor csak a helyessége (well-formedness) lesz ellenőrizve.

Ha többet szeretne tudni az XML-ről, látogasson el a W3C XML-lel foglalkozó honlapjára.

A bővítőmodul a külső `xmllint` programot hívja meg, mely a libxml2 programkönyvtár része. Ha ez nem érhető el, akkor a bővítőmodul nem fog működni.

A modul egy ideiglenes fájlt hoz létre abban a könyvtárban, ahol az ellenőrzendő fájl található, ezért ott írási jogosultság szükséges.

## Menüstruktúra

Eszközök XML-ellenőrzés

- Ezzel lehet elkezdeni az ellenőrzést.

## A közreműködők névsora

XML-ellenőrző &kate;-bővítőmodul - szerzői jog: Daniel Naber (daniel.naber@t-online.de), 2002.

A dokumentáció szerzői joga: Daniel Naber, 2002.

Magyar fordítás: Szántó Tamás tszanto@mol.hu

&underGPL;