# &tdespell; kézikönyv

## A hibásan írt szavak párbeszédablaka

(Ha még nem telepítette az Ispellt, letöltheti az International Ispell honlapjáról. Az Aspell letölthető az Aspell honlapról.)

### A program kezelése

A párbeszédablak legfelső sorában jelenik meg a dokumentumban talált (feltehetően) hibásan írt szó. A &tdespell; megpróbálja megtalálni az odaillő helyes szót (több lehetőséget is felkínálhat). A legvalószínűbb javítás a Helyettesítés: címkétől jobbra látható. A javaslat elfogadásához kattintson a Csere gombra. A javasolt szavak valamelyikét fogadja el (a Javaslatok listából), majd kattintson a Csere gombra a hibás szó kicseréléséhez.

Az eredeti szó meghagyásához kattintson a Meghagyás gombra.

A helyesírás-ellenőrzés leállításához - az addigi módosítások megőrzésével - kattintson az Állj gombra.

A helyesírás-ellenőrzés leállításához és a változtatások eldobásához kattintson a Mégsem gombra.

Ha Az összes cseréje gombra kattint, akkor első lépésben ugyanaz történik, mint a Csere gombra kattintáskor, de az első előfordulás utáni összes ugyanilyen szó is kicserélődik, ha előfordul még a dokumentumban.

Az összes meghagyása gombra kattintva a hibásnak érzékelt szó összes előfordulása az eredeti formában marad.

Ha a Hozzáadás gombra kattint, akkor a hibásnak ítélt szó bekerül a személyes szótárba (ez független a rendszerszótártól, a módosítások a többi felhasználó számára nem lesznek láthatók).

## A beállítások párbeszédablaka

### Szótárak

Itt lehet kijelölni a helyesírás-ellenőrzéshez használt szótárakat a telepített szótárak közül.

### Kódolási módok

A leggyakrabban előforduló karakterkódolási módok:

US-ASCII

- Ezt használják az angol nyelvű szövegek.

ISO-8859-1

- Ezt használja a legtöbb nyugat-európai nyelv.

UTF-8

- Ez egy Unicode-alapú kódolási módszer, tehát szinte minden létező nyelvhez használható, ha a szükséges betűtípusok rendelkezésre állnak.

Válassza ki az Ön nyelvéhez használt kódolási módszert. Néhány szótár többféle karakterkódolási módszert is támogat. Például lehet, hogy egy szótár egyrészt elfogadja az ékezetes betűket ISO-8859-1 választásnál, másrészt elfogadja és kezeli az aposztróffal megadott ékezeteket (pl. `'a` betű `a` helyett) US-ASCII választásánál. Olvassa el a szótár dokumentációját, ha érdeklik a pontos részletek.

### Helyesírás-ellenőrző kliens

Az Ispell vagy az Aspell választható a helyesírás-ellenőrzés motorjának a &tdespell;ben. Az Ispell elterjedtebb és több nyelvet támogat, míg az Aspell elsősorban a kifinomultabb algoritmusainak köszönhetően pontosabb javaslatokat tud tenni.

### Egyéb

Az első két opciót csak akkor változtassa meg, ha elolvasta a velük kapcsolatos leírást az International Ispell kézikönyvében.

## Kapcsolatfelvétel

Ha többet szeretne tudni a &tdespell;ről, látogasson el a &tdespell; honlapjára. A &tdespell; C++ osztályok programozási leírása is megtalálható itt.

Kérdéseit, megjegyzéseit a következő címen várjuk: &David.Sweet.mail;.

Magyar fordítás: Szántó Tamás tszanto@mol.hu

&documentation.index;