## stíluslapok

### Bevezetés

A CSS stíluslapok a weblapok megjelenítését befolyásolják. CSS: Cascading Style Sheets.

A &kde; használhatja a saját stíluslapját, mely egyszerű alapértelmezéseket használ, és a munkaasztal színbeállításaira épül. Az is lehetséges, hogy egy Ön által megadott stíluslapot használjon a rendszer (ebben a modulban lehet megadni, hogy melyik legyen ez a stíluslap). A beállításokat elsősorban azok igényei alapján alakítottuk ki, akik csökkent látóképességgel rendelkeznek.

Ezek a beállítások azokra az alkalmazásokra érvényesek, amelyek HTML dokumentumok megjelenítéséhez a &kde; tdehtml nevű objektumát használják. Ilyen például a &kmail;, a &khelpcenter; és természetesen a &konqueror;. A többi program megjelenítési módját (pl. a &Netscape;-ét) nem befolyásolják.

A beállítómodul két lapból áll. Az Általánoslapon lehet kiválasztani a használni kívánt stíluslapot, a Testreszabás lapon pedig a fogyatékosoknak szánt stíluslap tulajdonságai módosíthatók.

### Általános

Ezen a lapon a következő opciók találhatók:

Az alapértelmezett stíluslap használata

- A &kde; az alapértelmezett stíluslapot fogja használni. A legtöbb színt a munkasztal színösszeállítása alapján választja ki a rendszer. A legtöbb értéket felülbírálhatják a megtekintett lap beállításai.

Egyéni stíluslap használata

- A &kde; az Ön által megadott stíluslapot fogja használni. A Tallózás gomb megnyomása után kényelmesen kijelölheti a stíluslapot tartalmazó fájlt. A CSS fájlok alapértelmezett kiterjesztése `.css`, de nem kötelező ezt használni.

A fogyatékosok igényeihez igazított stíluslap használata (lásd a "Testreszabás" lapot)

- A Testreszabás lapon megadott beállítások lesznek érvényesek. Ha bejelöli ezt az opciót, akkor automatikusan aktiválódnak a Testreszabás lapon megadott értékek.

### Testreszabás

Itt lehet megadni az egyéni stíluslap jellemzőit. Az itt felsoroltakon kívül további jellemzők is szerepelhetnek a stíluslapban - elsősorban azokat a paramétereket emeltük ki, amelyekre a csökkent látóképességűeknek van szükségük, hogy a weboldalak és a &kde; dokumentációs lapjai könnyen olvashatók legyenek.

Az itt található értékeknek csak akkor van jelentősége, ha A "Testreszabás" lapon található stíluslapjellemzők használata opció be van jelölve az előző lapon.

#### Betűcsalád

Alapcsalád

- Válassza ki a normál szöveg megjelenítéséhez használt betűméretet.

Egyetlen betűcsalád használata az összes szövegben

- Ha bejelöli ezt, akkor az összes szöveg a megadott betűcsaláddal fog megjelenni, függetlenül a szöveghez megadott értéktől. Ez olyan lapok megtekintésekor jöhet jól, amelyek túldíszített vagy nehezen olvasható betűtípusokat használnak.

#### Betűméret

Alap betűméret

- A normál szövegek alapértelmezett betűmérete. A legtöbb weboldalon a betűméreteket ehhez viszonyítva adják meg, például larger vagy +1 egy fokozattal nagyobb, smaller vagy -1 egy fokozattal kisebb betűméretet eredményez.

  Sok weboldalt olyan rendszerben készítenek el, ahol az alapértelmezett betűméret zavaróan nagy a legtöbb felhasználó számára, ezért lehet gyakran találkozni ezzel a megoldással.

  Tehát ha ezt az értéket úgy választja meg, hogy az Önnek kényelmes legyen, akkor az ahhoz képest viszonyítva megadott méretek is megfelelőek lesznek.

  A &konqueror; beállításai között is meg lehet adni egy minimális betűméretet, amelynél kisebbet soha nem fog használni a program. Lásd a Webböngészési beállítómodul Működés nevű lapját a Vezérlőközpontban.

Az összes szöveg ugyanazzal a betűmérettel jelenjen meg

- Ha bejelöli ezt az opciót, akkor az összes szöveg a megadott betűmérettel jelenik meg, függetlenül attól, hogy a lapon mi van előírva. Előzőleg már szó esett a relatív betűméretekről - ebben az esetben megjelenítéskor a relatív méreteket is teljesen figyelmen kívül hagyja a megjelenítőprogram.

#### Színek

fekete szöveg fehér háttérrel

- Sokan azt érzik legjobban olvashatónak, ha fehér alapon fekete színnel jelenik meg a szöveg. Válassza ezt, ha Ön is ezt szereti leginkább.

fehér szöveg fekete háttérrel

- Vannak olyanok, akik azt érzik legjobban olvashatónak, ha fekete alapon fehér színnel jelenik meg a szöveg.

egyéni

- Sokan mind a fekete, mind a fehér színt nehezen olvashatónak találják. Ezért ha kívánja, tetszés szerinti színeket is megadhat a Háttér és Előtér mezőkben.

egy szövegszín használata az összes szövegben

- Sok weblapon a fejlécek és az egyéb díszítőelemek a normál színtől élesen elütő színnel szerepelnek. Ha nehézséget jelent Önnek az ilyen szövegrészek elolvasása, jelölje be ezt az opciót - ekkor a &kde; a fent megadott színeket használja majd az összes szövegnél.

#### Képek

A képek kihagyása

- Ha bejelöli ezt, akkor a képek nem fognak megjelenni.

A háttérképek kihagyása

- Gyakori probléma csökkent látóképességűeknél, hogy a háttérképek miatt nehezen olvashatóvá válik a szöveg. Itt lehet letiltani a háttérképek használatát. Ez a beállítás nem függ attól, hogy a képek általában engedélyezve vannak-e vagy sem.

#### Gyorsnézet

A Gyorsnézet gombot lenyomva lehet megtekinteni a módosítások eredményét. Megjelenik egy ablak, melyben többféle fejlécen és egy normál szöveggel megjelenített mondaton leellenőrizhető a stíluslap hatása.

Ez lehetővé teszi, hogy pontosan az elképzelésnek megfelelően alakíthassa ki a megjelenítést.

Kellemes szörfölést!

### A szakasz szerzői

Ezt a szakaszt Lauri Watts (lauri@kde.org) készítette.

Magyar fordítás: Szántó Tamás tszanto@mol.hu