## Akkumulátor-szintjelző

### Bevezetés

Itt lehet beállítani, hogy az akkumulátor-szintjelző ikonja megjelenjen-e a &kde; panelen.

Ha az opció be van jelölve, akkor a &kde; panel szélén, a dokkolótálcán megjelenik az akkumulátor ikonja - egy piros X, ha az APM nincs telepítve (vagy a `/proc/apm` fájl nem olvasható be).

Ha telepítve van, akkor az ikon kétféle lehet - ha egy csatlakozódugó jelenik meg, akkor a gép külső áramellátással működik, az akkumulátorok töltődnek. A kék csík magassága jelzi, hogy a feltöltöttség hány százalékos. Ha egy elem ábrája látható, akkor a gép akkumulátorról üzemel - a kék csík ilyenkor is azt mutatja, hogy a feltöltöttség aránya mekkora.

Ha a bal egérgombbal rákattint a bedokkolt ikonra, akkor megjelenik egy üzenetablak, melyből kiolvasható, hogy kb. mennyi ideig bírja még az akkumulátor.

Ha a jobb egérgombbal kattint az ikonra, akkor a megjelenő ablakban készenléti vagy felfüggesztett módba lehet kapcsolni a gépet, ill. módosítani lehet a beállításokat.

Az akkumulátor jellemzői a Beállítás ablakban módosíthatók.

### Használat

A beállítóablak 3 részre tagolódik.

A szintjelző ikon bekapcsolása

- Itt lehet ki-be kapcsolni az ikon láthatóságát. Alapértelmezés szerint ki van kapcsolva.

Frissítés

- Itt lehet megadni a szintjelző frissítési időközét.

  Az alapértelmezés 20 másodperc.

Ikonok

- A szintjelző ikonja háromféle állapotú lehet: nincs APM, külső áramellátás, akkumulátorról. A megjelenő ikonok a nagyobb méretűek. Új ikon választásához kattintson a nyomógombra és használja a megjelenő ikonválasztót.

  Saját ikonokat is létre lehet hozni, de néhány dologra ügyelni kell.

  Az ikon teljesen fehér képpontjait a program kékre fogja színezni a program a jelzőcsík aktuális magasságáig. Kicsit módosítani kell azoknak a képpontoknak a színét, amelyeket mindig fehéren szeretne hagyni.

  A szerző őszintén bevallja, hogy nem jó grafikus és nagyon örülne, ha valaki a mostaninál szebb ikonkészletet készítene.

### A szakasz szerzője

Készítette: Paul Campbell (paul@taniwha.com)

Docbook formátumra konvertálta: Mike McBride (mpmcbride7@yahoo.com)

Fordítás magyar nyelvre: Szántó Tamás tszanto@mol.hu